Document ID: /roh_data/filtered/fineweb-2-filterrobots_roh.jsonl.gz/38862

Durant las 4 attatgas han ils lufs stgarpa 22 agnels e 2 ansiels. Tenor infurmaziun da la surveglianza da chatscha n’eran en tut ils cas las saivs da protecziun betg construidas tenor las prescripziuns. Quella situaziun fa quitads al manader da l'uffizi da chatscha e pestga, Adrian Arquint:
Per ils purs pertutgads muntan las prescripziuns da construir las saivs in engaschi supplementar.
Las prescripziuns da far saivs vegnan adina pli autas. Quai è era ina dumonda da las resursas, tant las finanzialas sco era quellas da la lavur. Nus faschevan adina saiv per las nursas, ussa faschain nus saiv per ils lufs.